CELEX: C2007/315/49
Language: da
Date: 2007-12-22 00:00:00
Title: Sag C-480/07: Sag anlagt den 31. oktober 2007 — Kommissionen for De Europæiske Fællesskaber mod Kongeriget Spanien

22.12.2007   
            
            
               DA
            
            
               Den Europæiske Unions Tidende
            
            
               C 315/29
            
         Sag anlagt den 31. oktober 2007 — Kommissionen for De Europæiske Fællesskaber mod Kongeriget Spanien
   (Sag C-480/07)
   (2007/C 315/49)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved K. Simonsson og R. Vidal Puig, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 5, stk. 1, og artikel 16, stk. 1, i Europa-Parlamentets og Rådets direktiv 2000/59/EF af 27. november 2000 om modtagefaciliteter i havne til driftsaffald og lastrester fra skibe (1), idet det ikke har udarbejdet, vedtaget og anvendt planer for affaldsmodtagelse og -håndtering for alle havne på dets område.
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Det følger af artikel 5, stk. 1, sammenholdt med artikel 16, stk. 1, i direktiv 2000/59, at Kongeriget Spanien var forpligtet til før den 28. december 2002 at vedtage de nødvendige bestemmelser for at sikre sig, at der blev udarbejdet og gennemført en plan for affaldsmodtagelse og -håndtering i alle spanske havne.
   Af de oplysninger, der indtil dato er fremlagt af de spanske myndigheder, fremgår det, at der allerede er udarbejdet og gennemført planer for affaldsmodtagelse og — håndtering for alle havne af almen interesse i statsligt regi og for havne, der henhører under den selvstyrende region Galicien. Det fremgår modsætningsvis af disse oplysninger, at sådanne planer endnu ikke er blevet udarbejdet og/eller vedtaget for havne, der henhører under de øvrige selvstyrende regioner med kystlinje, dvs. Catalonien, Balearerne, Valencia, Murcia, Andalusien, De Kanariske øer, Asturien, Cantabrien og Baskerlandet.
   
      (1)  EFT L 332, s. 81.